जीन की आंखों पर जब ये इलेक्‍ट्रॉनिक ग्‍लासेज पहनाए गए तो उन्‍होंने कहा, 'मुझे नहीं लगता कि उस क्षण को व्‍यक्‍त करने के लिए कोई शब्‍द हो सकता है, जब मैंने अपने परिवार को देखा।' इस टेक्‍नोलॉजी को विकसित करनेवाले विशेषज्ञ भी शो में मौजूद थे, जिन्‍होंने जीन की आंखों पर ग्‍लासेज चढ़ाए। इसके बाद उन्‍होंने पहली बार जिस शख्‍स को देखा, वह उनकी पत्‍नी थीं, जो खुद इस मौके पर भावुक हो गईं। जीन ने पत्‍नी जॉय को देखने के बाद जो कहा, उसने सभी को भावुक कर दिया। उनके मुंह से पत्‍नी के लिए निकला शब्‍द था, 'खूबसूरत!' उन्‍होंने यह भी कहा, 'अब तक मैं उसके चेहरे को टुकड़ों में जोड़कर देखने और याद रखने की कोशिश करता था, लेकिन अब मैं इसे एक बार में ही पूरा देख सकता हूं।'